Modul
Vsebina
Kazalo 🔎︎

# Uporaba oblikovanja prosojnice za matrico prosojnice

Vsaka prosojnica predstavitve ima natanko eno matrico prosojnice, poimenovano tudi glavna stran. Matrica prosojnice določa slog oblikovanja besedila naslova, oris in oblikovanje ozadja za vse prosojnice, ki uporabljajo isto matrico prosojnice.

### Za uporabo nove matrice prosojnice

1. Izberite Prosojnica – Oblikovanje matrice prosojnice.

2. Kliknite Naloži.

3. Pod Kategorije izberite kategorijo oblikovanja prosojnice.

4. Pod Predloge izberite predlogo z oblikovanjem, ki ga želite uporabiti. Za predogled predloge kliknite Več, nato izberite polje Predogled.

5. Kliknite V redu.

6. Naredite nekaj od naslednjega:

- Za uporabo oblikovanja prosojnice na vseh prosojnicah v svoji predstavitvi označite potrditveno polje Zamenjaj stran za ozadje, nato kliknite V redu.

- Za uporabo oblikovanja prosojnice samo na trenutni prosojnici počistite potrditveno polje Zamenjaj stran za ozadje, nato kliknite V redu.

Podobne teme

Spreminjanje polnila ozadja prosojnice

Slogi